cyanic-selkie/wikianc huggingface dataset:
Donald Trump
Covid-19
Trump opprettet 29. januar en egen arbeidsgruppe for covid-19, og 26. februar overtok Mike Pence lederrollen for denne gruppen. 31. januar innførte administrasjonen begrensninger på reiser til Kina. 13. mars innførte Trump-administrasjonen reiserestriksjoner for store deler av Europa og erklærte nasjonal krisetilstand.
Sigurd Ibsen
Familie
Sigurd Ibsen var sønn av dramatikeren Henrik Ibsen og hans hustru Suzannah, og tilhørte slekten Ibsen. Han var barnebarn av Knud Ibsen og Marichen Altenburg.
Donald Trump
Covid-19
I begynnelsen av april holdt president Trump daglige pressekonferanser, men fra midten av april sluttet mange medier å dekke disse. Kort tid etter at Trump nevnte muligheten for å injisere blekemiddel opphørte de daglige pressekonferansene med presidenten. I mai foreslo Trump å fase ut covid-19 arbeidsgruppen til fordel for en gruppe som fokuserte på gjenåpning av økonomien, men arbeidsgruppen fortsatte, om enn med mindre hyppige møter.
Christian August
29. desember 1809 ble han valgt til tronfølger i Sverige og forlot Norge 7. januar 1810. Avskjeden med ham ble storslagent markert i Christiania. Selskabet for Norges Vel ble stiftet i forbindelse med prinsens avreise.
Donald Trump
Covid-19
Anbefalinger om å bruke munnbind mot smitte kom i april 2020, men Trump antydet at å gå med maske var et politisk uttrykk mot ham. I juli 2020 bekjentgjorde Trump at USA ville trekke seg ut av WHO fra juli 2021.
Christian August
Sin siste dag i Norge tilbrakte han på Rød herregård i Halden som gjest hos Carsten Tank d.y. I hagen skrev han på fjellveggen innskriften «C. A. Norges Ven», en innskrift som senere ble hugget inn i fjellet med en kongekrone over. Denne er den dag idag synlig og oppmalt i hagen på herregården.
Sigurd Ibsen
Familie
Gjennom oppveksten hadde folk høye forventninger til Sigurd Ibsen, og han måtte streve hele livet for å nå mål andre satte for ham. Han ble i 1892 gift med Bergliot Bjørnson, datter av Bjørnstjerne Bjørnson. Deres sønn Tancred Ibsen ble en anerkjent filmregissør, gift med skuespillerinnen Lillebil Ibsen. Datteren Irene Ibsen Bille var forfatter, og gift med forfatteren Josias Bille. Sigurd Ibsens sønnesønn Tancred Ibsen jr. var ambassadør og Ibsen-slektens siste mann.
Christian August
Christian August ble adoptert av kong Carl XIII i Sverige og tok navnet Carl August. Han fikk imidlertid ikke satt sitt preg på styret i sitt nye hjemland ettersom han døde allerede i slutten av mai samme år.
Donald Trump
Covid-19
Trump uttalte 2. oktober at han hadde testet positivt på SARS-CoV-2, og han ble innlagt på sykehus for behandling. 12. oktober testet han negativt igjen og gjenopptok valgkampen mot Joe Biden.
Christian August
Han styrtet av hesten under en tropperevy på Kvidinge hede, rammet av hjerneslag. To dager senere ble han obdusert av sin lege Rossi samt tre professorer fra Lund, som fastslo at han hadde blitt rammet av slag. Til tross for dette spredde det seg raskt et rykte om at prinsen var blitt forgiftet. Anklagene ble først og fremst rettet mot de såkalte gustavianerne som man antok ville sette noen fra Gustav IIIs familie på tronen. Under prinsens begravelse ble riksmarskalk Axel von Fersen d.y. myrdet av pøbelen (i ettertid kjent som Fersenska mordet) som et resultat av ryktene.
Donald Trump
Føderale henrettelser
I perioden 1963–2019 hadde tre personer blitt henrettet for føderale forbrytelser etter føderal lovgivning, alle i president George W. Bushs første presidentperiode. En av dem var bomberen fra Oklahoma City, Timothy McVeigh. Fra 14. juli 2020 til 16. januar 2021 ble 13 personer henrettet for føderale forbrytelser. Fra presidentvalget i 2020 og ut Trumps presidentperiode ble seks personer henrettet for føderale forbrytelser. Det var første gang siden Grover Cleveland var president i 1889 at det ble foretatt føderale henrettelser i perioden fra presidentvalget og til den avgående presidenten forlot embetet – det som kalles lame duck-perioden.
Christian August
Minnesmerker
I 1810 ble det reist et minnesmerke over Christian August på Bygdøy i Oslo. På stedet prinsen døde ble det reist et minnesmerke tegnet av Carl Christoffer Gjörwell i 1826. Initiativtaker til dette var kong Karl Johan.
Donald Trump
Presidentvalget 2020
Trump begynte tidlig på sommeren 2020 å uttrykke seg negativt om forhåndsstemming via posten (United States Postal Service). Han mente dette ville føre til valgjuks – at presidentvalget 2020 ville bli «rigget».
Christian August
Minnesmerker
På Fredriksten festning i Halden ble det avduket en bauta i 1909 som minnes han som kommandant på festningen. Portrettmedaljongen er utført av J. Selmer Larsen.
Sigurd Ibsen
Karriere
Han hadde juridisk embetseksamen fra München og tok doktorgrad i Roma i 1882 på en avhandling om overhusets stilling i det representative styringssystem. I 1895 ble det foreslått opprettet et ekstraordinært professorat i sosiologi for Ibsen ved Det Kongelige Frederiks Universitet, og 1896–97 holdt han en forelesningsrekke som «prøveforelesninger» som resulterte i at ansettelseskomiteen avviste hans kandidatur. Avvisningen hadde sannsynligvis mer å gjøre med at Ibsen var Venstremann enn av kvaliteten på forelesningene.
Donald Trump
Presidentvalget 2020
Opptellingen etter valget 3. november 2020 viste til å begynne med at det var jevnt, flere stater brukte flere dager på å sjekke og telle det store antallet stemmesedler som kom som poststemmer som følge av covid-19-pandemien. Like etter valget hevdet Trump han hadde vunnet, men at «de» forsøker å stjele valget. Trump ønsket å stoppe stemmeopptellingen og hevdet at valget var rigget. En rekke TV-nettverk stoppet sin sending av denne talen fordi den var full av usannheter og bidro til å skape usikkerhet og å undergrave valget. Først 7. november, fire dager etter valget, kunne demokratenes presidentkandidat Joe Biden og visepresidentkandidat Kamala Harris utropes til vinnere. Da kom Biden opp i 290 valgmenn etter at opptellingene i Pennsylvania og Nevada gav flertall til Biden.
Sigurd Ibsen
Karriere
Sigurd Ibsen ble statsråd ved den norske statsrådsavdelingen i Stockholm i 1902, og var Norges statsminister i Stockholm fra 1903 til 1905 mens George Francis Hagerup var statsminister i Kristiania (Oslo). Ibsen var en sentral person i oppløsningen av unionen mellom Sverige og Norge i 1905. Han er regnet som viktig i arbeidet med å overtale viktige personer som Bjørnstjerne Bjørnson, Arne Garborg og Fridtjof Nansen til å gå inn for monarki. Mange av disse ønsket opprinnelig republikk som styreform.
Donald Trump
Presidentvalget 2020
Resultatet ble at Biden og Harris vant med 81,281,888 stemmer (51,32 %). Sittende president Donald Trump og visepresident Mike Pence, som var republikanernes kandidater, fikk 74,223,251 stemmer (46,87 %). Biden og Harris vant med det største antall stemmer i USAs historie, og oppnådde den største seier mot en sittende president siden presidentvalget i 1932. Trump, som også fikk rekordmange stemmer for en sittende president, nektet å anerkjenne Biden som valgvinner og hevdet at valget var «rigget». Han gikk til 62 søksmål, og fikk rettens medhold i ett av dem, men uten at dette hadde betydning for resultatet. Tidligere New York-ordfører Rudy Giuliani var Trumps advokat.
Sigurd Ibsen
Ibsen som utenrikspolitiker
Ibsen var hjernen bak Venstres krav om egen utenrikstjeneste, konsulatsakens intellektuelle drivkraft og mannen som bygget det administrative skjelettet som ble til Utenriksdepartementet i 1905. Spørsmålet om en uavhengig utenrikstjeneste ble som kjent den utløsende faktor for unionsoppløsningen. Han var lite anerkjent i sin samtid og skulle bli lite kjent av sin ettertid, men er en helt sentral skikkelse både for norsk diplomati og norsk utenrikspolitisk tenkning.
Donald Trump
Presidentvalget 2020
Den 14. desember 2020 avga valgmannskollegiet sine stemmer: 306 valgmenn stemte på Biden og Harris, mens Trump og Pence fikk 232 stemmer. Etter dette ble Trump anerkjent som vinner også av republikanernes majoritetsleder i Senatet, Mitch McConnell, som inntil da hadde sagt at Trump var i sin lovlige rett til å fremme søksmål når det gjaldt gjennomføring av valget.
Sigurd Ibsen
Ibsen som utenrikspolitiker
Ibsen hadde begynt sin karriere i tjenesten i 1885 på et fireårig attachestipend, som han fikk bl.a. etter intervensjon fra sin far, Henrik Ibsen. Ved stipendiets utløp ble han imidlertid ikke tilbudt ansettelse, men bare videre arbeid som ulønnet attaché, noe han avslo. "I Utrikesdepartementet var man fullt klar over den virkelige grunn til at Ibsen ble feiet ut: Han var unionsfiendtlig, norskpatriotisk og en farlig mann for etaten”, skriver Lars Roar Langslet i sin biografi (2004: 83). Ibsen tok sin hevn i januar 1890, da han skrev tre innfule artikler i Dagbladet om forholdene i tjenesten. Saken gav opphav til opphetet polemikk, ikke minst fordi Ibsen allerede på dette tidspunkt med utgangspunkt i det han opplevet som svensk neglisjering av norske næringsinteresser hadde slått frempå om at Norge burde ha eget konsulatvesen.
Donald Trump
Presidentvalget 2020
Valget 3. november 2020 var også valg til Kongressen. I Representantenes hus fikk republikanerne litt økt oppslutning, selv om demokratene beholdt flertallet. I Senatet var situasjonen uavklart frem til 6. januar 2021 fordi to valg i Georgia – både det ordinære og et suppleringsvalg – krevde en ny valgomgang fordi ingen av kandidatene fikk 50 % av stemmene, noe som etter delstatens regler er nødvendig. I andre valgomgang vant demokratene begge setene som inntil da hadde vært besatt av republikanere. Senatet kom dermed i den situasjon at republikanerne fikk 50 senatorer og demokratene 50, inkludert to uavhengige som støtter demokratene. Fordi visepresidenten har en avgjørende stemme ved stemmelikhet, betyr det at demokratene fikk flertall etter at Harris ble innsatt som visepresident. At en sittende president taper både presidentskapet og flertallet i Kongressen, skjedde for første gang siden Herbert Hoover gjorde det samme i presidentvalget i 1932.
Sigurd Ibsen
Ibsen som utenrikspolitiker
Ibsen var den drivende politiske kraft for å få oppgradert utenriksanliggende fra kontor- til avdelingsnivå. I 1899 bevilget Stortinget pengene til utenrikskontor, og Ibsen ble utnevnt som dets første sjef. Ibsens tenkning bar administrative frukter i 1899, da Afdelingen for Udenrigske Sager, Handel og Søfart ble opprettet ved Kgl. Resolusjon av 8. juni, med Ibsen som ekspedisjonssjef. Avdelingen besto, slik Ibsen hadde ønsket, av to kontorer, 1. Utenrikskontor for konsulatvesenet og sjømannssakene, og 2. utenrikskontor for traktat- og grensespørsmål pluss korrespondanse med utenriksdepartementet i Stockholm. Ibsen kunne innkassere nok en politisk og administrativ seier da ikke bare hans avdeling, men hele Indredepartementet som det var en del av, ved Kgl. Resolusjon av 9. september 1902 ble omdøpt til Departementet for udenrigske sager, handel, sjøfart og industri. Dette grepet var upopulært på svensk side, siden det tydet på at Norge hadde tatt et langt steg mot å løsrive seg fra unionens felles utenrikstjeneste med tilhold i Stockholm.
Joshua Fit the Battle of Jericho
Sangen antas å ha bli komponert av slaver i første halvdel av 1800-tallet. Noen referanser antyder at den ble copyrightet av Jay Roberts i 1865.
Donald Trump
Presidentvalget 2020
Etter valgnederlaget fryktet flere av de ledende generalene, blant de general Mark A. Milley, Chairman of the Joint Chiefs of Staff, i den amerikanske generalstaben at Trump ville forsøke militærkupp, og diskuterte tiltak de kunne ta for å hindre at det skulle skje.
International Handgun Metallic Silhouette Association
International Handgun Metallic Silhouette Association (IHMSA) er et amerikansk forbund for metallsilhuettskyting grunnlagt i 1976 som et alternativ til NRA Sports sin metallsilhuett-seksjon grunnlagt i 1973.
Donald Trump
Presidentvalget 2020
Trump forlot Det hvite hus 20. januar 2021, men deltok ikke på innsettingen av sin etterfølger Joe Biden; derimot reiste han direkte til Mar-a-lago. Trumps påstand om at han i realiteten hadde vunnet valget i 2020, ble av flere karakterisert som en såkalt «stor løgn». Uttrykket ble hentet fra Adolf Hitlers Mein Kampf og var der hans beskrivelse av jødenes angivelige påstander om ansvaret for utfallet av første verdenskrig. Trump svarte på dette, ved selv å kalle valget for «Den store løgnen».
Stormingen av kongressbygningen
Trump, som fortsatt fornektet fakta når det gjaldt utfallet av presidentvalget og fremholdt at valget var «stjålet» og at han var den egentlige vinner, ba sine tilhengere komme til Washington, D.C. 6. januar. Denne datoen skulle begge kamre i Kongressen samles for å godkjenne avstemningen fra valgmannskollegiet etter presidentvalget.
Joshua Fit the Battle of Jericho
Tidlig publiserte versjoner (og også enkelte senere, f.eks. av Dailey & Vincent) innbefatter noen deler på dialekt, slik som fit og fit de battle istedenfor fought og fought the battle. Teksten henspiller på den bibliske historien om slaget ved Jeriko, hvor Josva ledet israelittene mot Kanaan, og hvor Jerikos murer skal ha falt for Josvas trompeter (Josva 6:15-21). I likhet med mange andre spiritualer hadde imidlertid teksten en skjult mening og alluderer til den endelige flukten fra slaveriet - i tilfellet med denne sangen: «And the Walls came tumblin' down». Den livlige melodien og rytmen bidro også med energi og inspirasjon. Anmelderen Robert Cummings skrev: ''«Det muntre livlige temaet lyder knapt som et produkt fra før-borgerkrigseraen og ville ikke lyde malplassert i en ragtime eller endog i en jazzmusikal fra det tidlige 20. århundre. Avslutningsdelen til låten, sunget til teksten som er sitert ovenfor, er den mest minneverdige delen: notene stuper empatisk og formidler en gloriøs følelse av kollaps, av triumf».'' Sangen har også fått innpass i senere gospelmusikk og (kanskje forholdsvis nylig) bluegrass gospel, f.eks. ved Punches Family og Wanda Vick. Den første innspilte versjonen var med Harrod's Jubilee Singers og ble utgitt på 78-platen Paramount Records 12116 i 1922 eller 1924.
International Handgun Metallic Silhouette Association
IHMSA og NRA er i dag to konkurrerende organisasjoner i USA. IHMSA dekker bare metallsilhuettskyting med pistol, mens NRA dekker metallsilhuettskyting med både pistol og rifle. Regelverkene til IHMSA og NRA er stort sett overlappende, og det er som regel mulig å delta med samme utstyr på pistolstevner i begge forbundene.
Donald Trump
Stormingen av kongressbygningen
Flere tusen Trump-tilhengere samlet seg, og Trump holdt en tale for dem om formiddagen 6. januar. Trump-tilhengerne gikk opp Pennsylvania Avenue mot kongressbygningen, og noen trengte seg inn i bygningen. Kongressen måtte avbryte sitt møte. En av demonstrantene ble skutt, og tre andre døde også, av det som ble oppgitt å være medisinske årsaker. Trump publiserte en video på Twitter der han ba folk må komme seg hjem, mens han fortsatte å hevde at valget var «stjålet». Nærmere sytti demonstranter ble arrestert etter hendelsen. En politimann døde også av skadene. Kongressen fortsatte sitt møte etter at bygningen var ryddet og gjorde det formelle vedtak om at Joe Biden hadde vunnet presidentvalget. Åtte republikanske senatorer og mange representanter i Huset stemte imot fordi de støttet Trumps påstander om at valget var «stjålet». Flere senatorer som tidligere hadde sagt de ville støtte Trump, endret mening etter hendelsen. En av dem, Sør-Carolinas Lindsey Graham, som hadde vært Trumps lojale støttespiller, uttalte at «nok er nok».
Joshua Fit the Battle of Jericho
Svensk versjon
Melodien er brukt i den svenske sangen «Dansa Twist».
Berlin–Spandau skipskanal
Berlin–Spandau skipskanal (tysk: Berlin-Spandauer Schifffahrtskanal) er en kanal i Berlin, Tyskland. Den ble bygget mellom 1848 og 1859 etter en plan av Peter Joseph Lenné og var tidligere kjent som Hohenzollernkanal («Hohenzollernkanalen»).
Donald Trump
Stormingen av kongressbygningen
Trump ble utestengt fra Facebook og Twitter og flere andre sosiale medier etter stormingen av kongressbygningen. Trump ble sterkt kritisert for sin handlemåte både innad i USA og internasjonalt. Før han ble utestengt fra Twitter meddelte Trump 7. januar at det ville bli en ordnet overgang til det nye presidentskapet den 20. januar 2021.
Kandidatur til valget i 2024
15. november 2022 kunngjorde Trump sitt kandidatur til presidentvalget i 2024. Elon Musk organiserte 19. november en avstemning der 51,8 % stemte for at Trump igjen skulle få tilgang til Twitter. 29. november 2022 spiste Donald Trump middag med "Ye, the rapper" (Kanye West) og nasjonalist og antisemitt Nick Fuentes, der Kanye West, i følge ham selv, bad Trump om å bli hans visepresident. 5. desember samme år postet Trump på "Truth social" at "massiv juks av denne type og størrelse tillater avvikling av alle lover, regler og artikler, selv de man finner i grunnloven". Dette fikk bl.a. Mike Pence til å si at alle som ønsker å stille til valg bør si klart at de vil støtte og beskytte grunnloven. Trump på sin side uttalte at "Fake News forøker å overbevise det amerikanske folket om at jeg sa jeg ville avvikle grunnloven. Det er feilinformasjon og løgn."
Berlin–Spandau skipskanal
Kanalen er 12,2 km lang og forbinder Havel med Spree. Den går fra Humbolthavnen ved Berlins sentralstasjon i Mitte til Spandau. Kanalen utgjør en direkte rute fra Spree til Oder–Havel-kanalen.
Donald Trump
Påståtte lovbrudd og tiltaler
Som president ble han stilt for riksrett to ganger, først for et påstått forsøk på å presse Ukrainas president Volodymyr Zelenskyj for opplysninger om Joe Bidens sønn Hunter under trussel om å holde tilbake våpenhjelp, så for å skulle ha oppfordret til voldelig oppvigleri mot den lovlige statsorden. Representantenes hus voted 232–197 to impeach Trump on January 13, making him the first U.S. president to be impeached twice.
Joshua Fit the Battle of Jericho
Norsk versjon
Vokalgruppen Bjelleklang spilte inn en norsk utgave med tittel Josva & Jeriko på albumet Synger svart, utgitt 1995.
Donald Trump
Første riksrettssak
Leder av Representantenes hus Nancy Pelosi kunngjorde 24. september 2019 at kammeret kom til å innlede undersøkelser med sikte på en riksrettstiltale mot Trump, for påståtte brudd på embedseden og forsøk på å forlede en fremmed nasjon for å sverte en politisk motstander, presidentkandidat Joe Biden.
Den kinesiske sovjetrepublikk
Den kinesiske sovjetrepublikk (kinesisk: 中华苏维埃共和国; pinyin: Zhōnghuá Sūwéi'āi Gònghēguó) bestod fra 1931 til 1934. Mao Zedong var republikkens formann. Uformelt ble den også kalt Jiangxi-sovjetrepublikken. I november 1931 trådte en nasjonal folkerådskonferanse sammen i Ruijin (瑞金) i provinsen Jiangxi, og den opprettet sovjetrepublikken. Den bestod til den 15. oktober 1934, da Kuomintang, ledet av Chiang Kai-shek, blokkerte Ruijin. Kommunistene forlot da Jianxi mot vest, og la ut på «den lange marsjen» som skulle føre dem til den nordkinesiske provinsen Shaanxi.
Den kinesiske sovjetrepublikk opprettet et sentralt postkontor i april 1932 og trykket en rekke frimerker til bruk for de kinesiske sovjetiske områder. I dag er de enkle frimerkene svært sjeldne.
Donald Trump
Første riksrettssak
Komitéen bestemte 13. oktober 2022 enstemmig å stevne Trump som vitne i saken. Høringene viste at ex-presidenten var hovedpersonen bak stormingen der 5 personer ble drept og 140 politi ble skadet. Trumps rådgiver Steve Bannon ble stevnet i juli, men dukket ikke opp og ble dømt for forakt for kongressen.
Den 18. desember 2019 besluttet Representantenes hus å tiltale Trump på to punkter. Tiltaleskriftet anklaget Trump for i strid med grunnloven å ha presset ukrainske myndigheter til å iverksette etterforskning mot Hunter Biden for sin egen politiske vinning og for å ha hindret Kongressen i å utøve sin kontrollfunksjon. Avstemningen fulgte i store trekk partilinjene, der demokratene stemte for og republikanerne mot tiltalen.
Hovedforhandlingene ble holdt i Senatet fra 16. januar til 5. februar 2020, og ble i samsvar med USAs grunnlov ledet av justitiarius John Roberts i USAs høyesterett. Avstemningen om skyldspørsmålet fant sted 5. februar 2020, i to runder. I spørsmålet om maktmisbruk stemte 52 senatorer for at Trump ikke var skyldig, mens et mindretall på 48 mente han var skyldig. Den andre avstemningsrunden dreide seg om hvorvidt Trump hadde hindret Kongressen i sitt arbeid. Her stemte 53 senatorer for frifinnelse, mens 47 mente han var skyldig. Da ingen av tiltalepunktene oppnådde to tredels flertall, slo høyesterettsjustitiarius Roberts fast at Trump var frifunnet.
Samtlige senatorer fra det demokratiske partiet stemte for å fradømme Trump hans embete. Senator Mitt Romney stemte i spørsmålet om maktmisbruk som den eneste republikanske senator for å fradømme Trump hans embete. I spørsmålet om Trump hadde obstruert kongressens arbeid, stemte Romney med republikanerne, slik at avstemningsresultatet fulgte de partipolitiske skillelinjene.
Andre riksrettssak
Den 13. februar 2021 ble Donald Trump frikjent i riksrettssaken. Et flertall i Senatet stemte for domfellelse, men ikke mange nok til at det ble to tredjedels flertall som kreves for å dømme en president i riksrett.
Statsadvokatene i New York og Manhattan
Statsadvokaten i Fulton county åpnet i februar 2021 etterforskning (engelsk: probe) med bakgrunn i telefonsamtalen mellom Trump og Brad Raffensperger. Statsadvokaten i New York i samarbeid med statsadvokaten i Manhattan hadde ved Trumps fratreden allerede i to år drevet etterforskning mot Trumps forretningsvirksomhet. Da Trump nektet å utlevere etterspurte dokumenter til statsadvokaten i New York, ila en domstol ham i april 2022 dagsbøter på 10,000, inntil han oppfylte pålegget. 13. april møtte Trump til en utspørring i New Yorks' statsadvokat Laetitia Jones' kontor. Hun har reist en sivilrettssak hvor han er beskyldt for å ha manipulert regnskapene for sine eiendommer ved å hevde at de var å være flere milliarder dollar mer verdt enn realverdien. James er medlem i Det demokratiske parti (USA), og Trump har beskyldt henne for å ha politiske motiver for å saksøke ham.
International Handgun Metallic Silhouette Association
IHMSA arrangerer sitt eget verdensmesterskap. NRA er på sin side internasjonalt tilknyttet International Metallic Silhouette Shooting Union (IMSSU) via United States Metallic Silhouette Association, og sender utøvere til IMSSU-verdensmesterskapene hvor det deltar utøvere fra andre land.
Donald Trump
Tiltaler
Per august 2023 var Donald Trump tiltalt for en rekke påstått ulovlige forhold, deriblant tre separate saker som knyttet seg til forsøket på å omstøte resultatet av presidentvalget i 2020, samt utbetaling av tiepenger til pornoskuespillerinnen Stormy Daniels i tilknytning til valgkampen (34 tiltalepunkter). Hans handlinger skal ha bidratt til stormingen av den amerikanske kongressen 2021. En storjury i Miami tok ut i juni 2023 tiltale for ulovlig besittelse av tildels hemmeligstemplet materiale (40 tiltalepunkter, tildels sammen med to andre personer). 1 august 2023 ble eks-presidenten tiltalt på ytterligere fire punkter; denne tiltalen blir regnet som den så langt mest alvorlige.
International Handgun Metallic Silhouette Association
Historie
Silhuettskyting på dyr oppstod i Mexico rundt 1914, og i 1948 ble den første offisielle konkurransen i metallsilhuett arrangert i Mexico by. Tidlig på 1960-tallet fikk metallsilhuettstevnene i Nord-Mexico besøk av mange amerikanere som reiste for å delta, og skyteformen ble introdusert i USA i 1967. I 1973 ble National Rifle Association of America (NRA) involvert i sporten. I 1975 utformet Elgin Gates et regelverk for metallsilhuett med pistol basert på reglene for metallsilhuett med rifle. I 1976 ble International Handgun Metallic Silhouette Association (IHMSA) grunnlagt for å utøve metallsilhuettskyting med pistol. NRA begynte også med metallsilhuettskyting med pistol med utgangspunkt i IHMSA sine regler.
Donald Trump
Villedende regnskap
Eiendomsselskapet hans er blitt etterforsket i New York på grunn av mistanke om at selskapene hadde levert villedende regnskap til banker og skattemyndighetene. I 2022 ble det meldt at etterforskningen hadde pågått i tre år. Trump selv var innkalt til avhør hos statsadvokaten i New York 10 august 2022.
Tiepenger
30. mars 2023 tok en storjury i New York City ut tiltale mot eks-presidenten. Enkeltpunktene i tiltalen ble ikke offentliggjort før de ble lest opp for ham i retten 4. april. De dreiet seg om hans påståtte rolle i å forfalske firmaregnskap som skjulte utbetalinger som var blitt foretatt i 2016 for å hemmeligholde seksuelle forhold til pornoskuespillerinnen og Playboy-modellen. Affærene skal ha funnet sted i 2006 og 2007. Nærmere bestemt skal han ha bidratt til å forfalske firmaregnskap for å dekke over hensikten med utbetalingene.
International Handgun Metallic Silhouette Association
Historie
Elgin Gates var ikke den første IHMSA-presidenten, men styrte så IHMSA i en årrekke hvor han holdt fast på et konservativt regelverk med få klasser og få tillatte modifikasjoner på våpnene. I tillegg til å drive IHMSA solgte Gates også rimelige våpen tilpasset IHMSA-konkurranser gjennom butikken hans kalt The Silhouette, en kombinasjon som viste seg å være suksessfull. Da Gates brått døde i 1988 ble det en omfattende jobb å ta over driften av IHMSA, og butikken The Silhouette ble lagt ned. De nye lederne av IHMSA innførte en del endringer i konkurransereglene rundt klasser og kategorier, og det ble blant annet åpnet opp for klasser med kikkertsikte. Fra rundt 1987 var det hyppige regelendringer i forskjellige land og forbund, hvilket var en av grunnene til de senere dannelsene av AETSM og IMSSU.
I 1989 ble Det europeiske forbundet for metallsilhuettskyting (fransk Association Européenne de Tir sur Silhouettes Métalliques, AETSM) dannet for å styre regelverket for metallsilhuettskyting i Europa. I 1992 ble International Metallic Silhouette Shooting Union (ISSMU) stiftet, og AETSM gikk inn som en del under IMSSU. NRA gikk inn som amerikansk medlem. IHMSA valgte å stå utenfor, men ønsket NRA lykke til. De første IMSSU-konkurransereglene var stort sett basert i datidens NRA-konkurranseregler. Norges Metallsilhuettforbund hadde inntil 1992 fulgte IHMSA-konkurransereglene, men gikk da over til IMSSU-konkurransereglene.
Donald Trump
Tiepenger
Ifølge tiltalebeslutningen, som omfatter 34 forhold, skal Trump ha gjort seg skyldig i falskelig å ha bokført tiepengene som valgkamputgifter. I 2018 var hans advokat, som utførte selve pengeoverføringene gjennom fiktive selskaper, blitt dømt til tre års fengsel for disse lovbruddene, deriblant valgrelaterte uregelmessigheter, skattesvik og økonomiske bedrag.
International Handgun Metallic Silhouette Association
Regioner
IHMSA er delt inn i 8 amerikanske regioner og en internasjonal region. De amerikanske regionene utgjør de 50 delstatene i USA samt 2 provinser i Canada.
Internasjonal avdeling
Den internasjonale delen av IHMSA består per 2020 av fem land.
Donald Trump
Tiepenger
Trump møtte ved det innledende rettsmøtet i New York City den 4. april 2023, hvor han formelt ble tatt i arrest. Han erkjente ikke straffskyld for noen av tiltalepunktene.
De 34 tiltalepunktene innledes med anklagen «I løpet av presidentvalget i 2016 forfalsket den tiltalte Donald J. Trump gjentatte ganger firmadokumenter i New York i bedragersk hensikt for å dekke over lovstridige handlinger for å forhindre at skadelig informasjon nådde velgerne.»
Dommeren i saken, Juan Merchan – som Trump beskyldte for å hate ham – fastsatte neste høringsdato til 4. desember 2023.
Saken er planlagt å komme for retten 25. mars 2024.
Oppbevaring av dokumenter
Da Trump forlot Det hvite hus tok han med seg flere esker med dokumenter til Mar-a-Lago. U.S. National Archives and Records Administration (NARA) prøvde å få disse dokumentene i retur til seg, med hjemmel i loven Presidential Records Act, og mottok 15 bokser i februar 2022. Senere informerte arkivmyndighetene justisdepartementet om at noe av materialet var gradert. Det kom senere frem at NARA fant 700 sider med graderte dokumenter, helt opp til nivået Special access program materials, som er blant de høyest graderte dokumenter i USAs regjering. I juni 2022 sendte justisdepartementet Trump en stevning fra en storjury med krav om utlevering av eventuelt restmateriale som var gradert. Et senere tvangsvedtak innebar at Mar-a-lago ble satt under overvåkning med kameraer.
8. august 2022 ransaket FBI Trumps bolig i Florida. Ransakelsen resulterte i beslagleggelse av strengt hemmelig materiale. Det var mistanke om at materialet var bragt fra Det hvite hus i strid med regler for håndtering av graderte dokumenter og dessuten arkivmateriale. Ifølge Washington Post omhandlet dokumentene blant annet atomvåpen. The New York Times meldte at FBIs ransakelsesordre bygger på et mulig brudd på USAs spionasjelovgivning (Espionage Act). Av det beslaglagte materialet fantes elleve graderte dokumenter. Fem dokumenter gradert som strengt hemmelig (top secret), hvorav ett var strengt hemmelig med særlig begrenset leserkrets (top secret/CSI - sensitive compartmented information). Tre dokumenter var gradert som hemmelig (secret) og tre var konfidensielle. Ett av dokumentene var merket «Frankrikes president».
12. august ble det offentliggjort at begrunnelsen for ransakelsen var begrunnet i mistanke om brudd på spionasjelovgivningen, hindring av offentlig myndighet (obstruction of justice) og ulovlig fjerning og ødeleggelse av offentlige arkiver.
På et møte i Nevada 8. oktober 2022 sa Trump at FBI ikke kunne ta det som var hans, og han anklagde George H.W. Bush for å ha «tatt millioner av dokumenter til en tidligere bowlingbane og kinarestaurant». Nasjonalarkivet lagret og gjennomgikk dokumenter i et sikkerhetsklarert lager, som tidligere ble brukt til bowling og kinarestaurant, før de eventuelt ble oversendt til president Bushs museum.
Amerikanske media meldte 8. juni 2023 at Trump var blitt tiltalt for å ha behandlet hemmeligstemplede dokumenter på ulovlig vis ved å beholde dem med vitende og vilje da han forlot presidentembedet. Lovbruddene skal omfatte brudd på spionasjelovgivningen, falsk forklaring og en sammensvergelse for å hindre rettslige prosesser. Trump selv bekreftet tiltalebeslutningen på sin egen sosiale plattform Truth Social, hvor han bedyret sin uskyld. Det er første gang i historien at en amerikansk president er satt under føderal tiltale. Tiltaledokumentet ble kjent 9. juni 2023 etter at saken har vært etterforsket i 16 måneder. Ifølge tiltaledokumentet oppbevarte Trump sensitive dokumenter, inkludert om saker vedrørende rikets sikkerhet, på en tilfeldig og uansvarlig måte i forskjellige deler av Mar-a-Lago. Kasser med dokumenter var henslengt blant annet på et baderom, et kontor, et soverom og i en dansesal (ballroom) der han tok i mot gjester til forskjellige tilstelninger. The Economist beskriver dokument-saken som hans mest alvorlige juridiske problem så langt. Tiltalen mot Trump har 37 punkter etter føderal lov inkludert Espionage Act (spionloven) og kan medføre lang fengselsstraff. På grunn av Trumps politiske rolle utpekte justisministeren en uavhengig spesialetterforsker til å lede etterforskningen av Trump.
Sammensvergelser
1. august 2023 kunngjorde spesialefterforsker Jack Smith en tredje tiltale, som omfattet De fire punktene berører tre respektive ofre for de påståtte handlingene: 1.: Selve nasjonen, hvis valgsystem Trump skal ha forsøkt å undergrave, 2. og 3.: Kongressen, hvis opptelling av valgmannsstemmene ble avbrutt, 4.: Det amerikanske folket, hvis rett til å velge president ble forsøkt tilsidesatt.
Straffesak i Georgia
Den 14. august 2023 besluttet en storjury i Georgia å tiltale Trump og 18 støttespillere og medsammensvorne for forsøk på å forsøk på å omgjøre presidentvalget i Georgia 2020.
Vurderinger
Ekspertvurdering blant amerikanske historikere på området konkluderer som regel med Franklin D. Roosevelt, George Washington og Abraham Lincoln blant de mest vellykkede og kompetente. Andrew Johnson, Warren G. Harding og James Buchanan rangeres som regel nær bunnen av listen og i en vurdering i 2017 og 2018 kom Trump nederst på listen sammen med disse tre. Det er 95 % sammenfall mellom ekspertvurderinger gjort av konservative og av liberale historikere. En vurdering i regi av TV-kanalen C-SPAN, foretatt av 142 amerikanske historikere og offentliggjort i juni 2021, plasserte Trump fjerde sist på listen over amerikanske presidenter, foran Pierce, Andrew Johnson og Buchanan. På kriteriene moralsk autoritet og administrative ferdigheter skåret Trump lavest av alle presidenter i USAs historie.
I løpet av de siste dagene i embedet benådet han 70 straffedømte personer og omgjorde straffen for 73. Han benådet for en stor del støttespillere og allierte blant annet Steve Bannon og to republikanske politikere som sonet straff for korrupsjon. Han benådet også flere personer dømt for ikke-voldelige narkotikaforbrytelser.
En meningsmåling utført av Fox News mot slutten av Trumps embedstid viste at 42 % av velgerne mente at Trump ville bli husket som den verste presidenten noen gang, mens 22 % mente han ville bli husket som en av de største. Til sammenligning mente 17 % at Obama ville bli husket som en av verste. Meningsmålinger utført i januar 2021 rett før Biden tok over viste at 34 % av velgerne var fornøyd med den jobben Trump gjorde som president. Truman hadde 32 % oppslutning mot slutten av sin regjeringstid, og Carter og George W. Bush hadde 34 %. Nixon (som trakk seg før valgperioden var over) oppnådde 24 % på slutten. Trump oppnådde i gjennomsnitt 41 % i sin regjeringstid, mot for eksempl Kennedys 70 %, Eisenhowers 65 % og Obamas 48 %. Oppslutningen om Trump var på 29 % ifølge tall offentliggjort 15. januar 2021, blant republikanske velgere var oppslutningen 60 %. Samtidig sa 68 % av de spurte at de var misfornøyd med Trump. Ikke på noe tidspunkt i sin embetstid var Trump over 50 % som den eneste president etter andre verdenskrig.
John Boltons bok
Sommeren 2020 ga John Bolton, tidligere nasjonal sikkerhetsrådgiver for Trump, ut boken The Room Where it Happened. Boken solgte 780,000 eksemplarer den første uken og var så langt den bestselgende boken om Trumps presidentperiode. Før utgivelsen ble boken undersøkt for graderte opplysninger og Trump forsøkte å stanse utgivelsen. Ifølge Bolton forsøkte Trump å få hjelp av blant andre Kinas leder Xi Jinping til å bli gjenvalgt og Trump skal under et møte ha støttet bruk av interneringsleirer for uighurer i Xinjiang. Trump fremstilles i boken som kunnskapsløs blant annet skal han ikke ha vært klar over at Storbritannia har atomvåpen. Bolton avslo å vitne i riksrettsprosessen. Bolton var kjent for å ta grundige, løpende notater mens han arbeidet i det hvite hus. Bolton beskriver Trump som hevngjerrig også mot avdøde som John McCain. The Guardian beskriver boken som den politisk mest skadelige for Trump. Ifølge The New York Times er Bolton uklar om faktagrunnlaget for riksrettssaken mot Trump.
Trollhegg
Trollhegg (Frangula alnus) er en løvfellende busk i trollheggslekten innenfor trollheggfamilien.
Beskrivelse
Trollhegg blir fra 2 til 6 meter høy. Barken er først grå og fint håra med lyse barkporer på langs. Senere blir den mørk brun med mer tydelige porer. Gamle grener kan få oppspukket, grå bark. Bladene er oftest skruestilte, ovale med hel rand. Oversiden er skinnende blank friskt grønn, mens underside er mer matt og lysegrønn. Høstfargen er klart gul. Blomstene, som kommer fram fra begynnelsen av juni, sitter samla i kvaster i bladhjørnene. Blomstene er tokjønna, og gulgrønne og bittesmå. Fruktene er ertestore bær som skifter farge fra grønt over rødt til svart. Blomster og bær kan sees i alle grader av modenhet samtidig. Frøene spirer villig. Rotnettet er kun litt forgreina, men når langt ut og djupt ned. Alle deler av planta har ei spesiell, ram lukt. Hele planta er giftig og framkaller kraftige oppkastninger. Biene trekker gjerne etter trollhegg, som yter god nektar.
Utbredelse og habitat
Planta opptrer som underskog i nesten alle jordtyper, men især på fuktig jordbunn. Dessuten danner den kratt ved bredden av dammer, sjøer og vannløp sammen f. eks svartor, vanlig bjørk, pors og selje. Trollhegg er vanlig i nesten hele Europa, med mangler nordlige deler. Den går også inn i den asiatiske delen av Russland, samt Kaukasus og Lilleasia. Den er innført i Nord-Amerika. I Norge vokser den i lavlandet nord til Grane i Nordland.
Bruk
I folkemedisinen har trollhegg et ry som avførende middel. Det var viktig at man skrellet av barken på riktig måte, ovenfra og ned. Ellers ville man få brekninger av barken hvis man drar den av motsatt vei. Brekningen skyldes et atranol-derivat, som etter langvarig lagring omdannes til antrakin-glyoksid som virker avførende. Barken blir også brukt til plantefarging, og gir en grønn farge.
Brampton
Brampton er en kanadisk by i provinsen Ontario, beliggende rett vest for Toronto. Den har 433 806 innbyggere (2006) på 266,71 km², hvorav 428 159 innbyggere bor i selve tettstedet. Brampton er en del av Torontos storbyområde, og er en av Canadas raskest voksende byer med en økning på 5,92 % per år mellom 2001 og 2006. Brampton fikk sitt navn 1834, og fikk offisiell status som by, village, i 1853 som i 1873 ble oppgradert til town, med visse tilhørende byrettigheter. Det gikk deretter helt til 1974 før Brampton fikk fulle byrettigheter, som city.
IRCAM
IRCAM – Institut de Recherche et Coordination Acoustique/Musique – er et forskningsinstitutt for musikk og lyd og et senter for elektronisk musikk i Paris. Det ligger på Place Igor Stravinsky ved Pompidou-senteret, og er administrativt forbundet med det. Bygget sto ferdig i 1973.
Brampton
En kjent person fra Brampton er Michael Cera, blant annet kjent fra filmene Superbad og Juno.
IRCAM
IRCAM ble stiftet i 1970-årene av Pierre Boulez på oppfordring av president Georges Pompidou. I 1992 etterfulgte Laurent Bayle Boulez som instituttets direktør, og fra 2002 har det vært ledet av filosofen Bernard Stiegler.
Crispin Glover
Crispin Hellion Glover (født 20. april 1964) er en amerikansk skuespiller, manusforfatter, artist og selvutgivende forfatter.
IRCAM
Lokalene ligger for det meste under bakken. Bygget på torget er tegnet av Renzo Piano.
Crispin Glover
Glover er kjent for å portrettere eksentriske personer som George McFly i Tilbake til fremtiden, Layne i River's Edge, Rubin Farr i Rubin and Ed, «Thin Man» i Charlie's Angels og Willard Stiles i Willard.
IRCAM
Bibliografi
Georgina Born: Rationalizing Culture: IRCAM, Boulez, and the Institutionalization of the Musical Avant-Garde
Erasmus
Desiderius Erasmus Roterodamus (Erasmus, eller Desiderius Erasmus fra Rotterdam, opprinnelig Geert Geertsen; født 27. oktober 1466 (eller i 1469) i Gouda nær Rotterdam, død 12. juli 1536 i Basel) var en nederlandsk augustinerkorherre, teolog, 1500-tallets mest betydningsfulle humanist, og en glitrende latinist.
Barndom og ungdom
Erasmus var uekte sønn av Rother Gerard, som senere ble katolsk prest, og Margaretha Rogers, en legedatter. Sammen med sin eldre bror ble han oppdratt av moren i Gouda og fikk sin første skolegang der og i Deventer. I Deventer ble han undervist av den kjente humanist Alexander Hegius, og fikk dermed sin første smak på denne åndsretningen allerede i tiårsalderen. Da han var tretten år mistet han sin mor, og året etter døde også faren. Da ble Erasmus sendt i skole til Brødrene av det felles liv ved universitetet i ’s-Hertogenbosch.
Augustinerkorherre
Etter sterkt påtrykk fra sine foresatte trådte han mellom 1484 og 1486 inn i augustinerkorherrestiftet Emmaus i Steyn ved Gouda. Han følte intet ekte kall til et slikt liv, og i senere år karakteriserte han dette som hans største ulykke i livet. Hans senere religiøse likegyldighet kan ha sin spore i en gledesløs barndom og de årene han uten indre tilslutning levde i kloster. Han ble da også senere løst fra klosterløftene. I korherrestiftet gav de ham full anledning til å studere, og han hengav seg særlig til studier i klassisk antikk og i patristikk (kirkefedrenes skrifter).
Biskoplig sekretær
I 1491 ville omstendighetene at han ble fridd fra klosterlivet. Biskopen av Cambrai planla en reise til Italia, og tiltrukket av Erasmus' språkkunnskaper valgte han ham som sin sekretær og reiseledsager. Han presteviet Erasmus i 1492. Det ble likevel ingenting av italiareisen, men Erasmus forble i biskopens tjeneste.
Videre studier
I 1499–1500 var han reiseledsageren til en lord i England, og ble kjent med John Colet, Thomas More og William Latimer. Etterpå oppholdt han seg flere steder på det europeiske kontinent og fortsatte i 1504 sine teologistudier i Paris. I 1505 var han igjen i England, og brøt opp som reiseledsager for kong Henrik VIIIs livlege til et tre år langt opphold i Italia. Han tok den teologiske doktorgrad i Torino i 1506, og innledet deretter et vennskap med boktrykkeren Aldo Manuzio, som skulle hjelpe ham i forbindelse med vitenskapelige utgivelser.
Fra 1514 oppholdt Erasmus med en del avbrudd i Basel resten av sitt liv.
Erasmus' greske og latinske bibelutgave
Initiativet til Erasmusbibelen, Textus Receptus, kom ikke fra humanisten selv, men fra boktrykkeren Johann Froben i Basel, som ivret etter å få ut et slikt verk i all hast, for å komme et tilsvarende spansk arbeid i forkjøpet på markedet.
Det dreide seg om Det nye testamente-delen av complutenserteksten (Biblia Polyglota Complutensis), utarbeidet på oppdrag av kardinal Ximenes de Cisneros siden 1502, som etter et møysommelig arbeid ble ferdig og trykket den 10. januar 1514. Man ventet på pavelig godkjennelse før offentliggjøring, eventuelt også på at resten, det vil si Det gamle testamente, skulle bli ferdig (som den ble i 1517).
Froben visste at tiden var knapp. Han engasjerte humanisten Beatus Rhenanus, som den 17. april 1515 kontaktet Erasmus, som da befant seg i England. Han ilte til Basel og begynte arbeidet nokså umiddelbart. Hastigheten gikk utvilsomt ut over kvaliteten, og nyoppdagede manuskripter fikk et gjennomslag som viser at det ikke var mye tid til å vekte dem i forhold til andre kilder. Avslutningen av Åpenbaringsboken (Åp 22,16b-21) oversatte Erasmus tilbake fra latinsk (Vulgata), fordi han ikke hadde for hånden noe gresk kildeunderlag.
Trykkingen begynte i september 1515, og hele arbeidet var ferdigstilt i mars 1516. Erasmusbibelen ble en kritisk utgave av det greske nytestament ''Novum Instrumentum omne, diligenter ab Erasmo Rot. Recognitum et Emendatum'', med en oversettelse til latin (som Erasmus mente var egnet til å erstatte Vulgata), og med anmerkninger. I anmerkningsdelen var det ikke bare faglige kommentarer om tekstforståelsen, men også sarkastiske bemerkninger til de kirkelige forhold i samtiden. Han dediserte verket til pave Leo X. Erasmus utgav etterhvert tre omarbeidede utgaver, i 1522, 1527 og 1535. Fra annenutgaven av ble «Instrumentum» endret til det mer gjengse «Testamentum».
Erasmusbibelen var grunnlaget for det meste av den bibelgranskning som fant sted i det sentrale og nordlige Europa i tiden som fulgte. Den var det viktigste og altoverveiende utgangspunktet for Martin Luthers oversettelse til tysk i 1521. Også den engelske «King James Version» var influert av Erasmusbibelen.
Erasmus og Luther
I 1516 ble Erasmus rådgiver ved den senere keiser Karl Vs hoff og oppholdt seg i denne egenskap først i Brussel og senere i Leuven. Samme år løste paven ham fra hans ordensløfter som augustinerkorherre.
Martin Luthers bevegelse begynte i 1517, året etter at Erasmus hadde offentliggjort sitt greske Nytestamente. Dette satte Erasmus på prøve. Berømt som han var i de lærdes verden ble han utfordret fra mange kanter til å ta stilling, men det var imot hans temperament. Vel hadde han ofte kritisert dumhet og misbruk fra geistligheten, men han understreket alltid at han ikke satt spørsmålstegn ved kirken selv, og la seg ikke ut med kirkens menn. Han hadde stor respekt for Luthers person og lærdom, og var enig i det som i denne tidlige fase av reformasjonen var Luthers viktigste ankepunkter mot kirken.
Luther på sin side håpet på Erasmus' støtte. I den tidligste brevveksling mellom de to uttrykte Luther en stor beundring for Erasmus. Men beundringen dalte raskt. Allerede i 1517 skrev han:
Likevel fortsatte Luther å påvirke Erasmus til å slutte seg til den nye bevegelse. Men Erasmus ville ikke innlate seg på det, og skrev at det var bedre i pakt med hans posisjon å holde seg utenfor; bare som uavhengig ville han kunne påvirke religionens reform. Luther oppfattet dette som unnfallenhet. Erasmus på sin side var imot læremessige forandringer, og mente at det måtte være rom for de reformer som var nødvendige uten å rokke ved læresetninger.
Strid med Luther om viljens frihet
Selv om Erasmus ønsket å beholde sin nøytralitet, satt han ikke på gjerdet i alt. Han lot seg engasjere i et sentralt læremessig spørsmål, og forsvarte katolsk lære mot Luthers oppfatninger. Punktet gjaldt den menneskelige viljes frihet.
I sitt verk De libero arbitrio diatribe sive collatio (1524 – om den frie vilje), analyserer han det han oppfattet som åpenbare lutherske overdrivelser hva gjelder den menneskelige frihets begrensninger. Luther tok dette meget ille opp og svarte med skriftet De Servo Arbitrio (1525 – om den trellbundne vilje), der han ikke bare angrep Erasmus' verk, men også Erasmus personlig, og hevdet at Erasmus ikke var kristen.
Den katolske side ville gjerne hatt et klarere motreformatorisk engasjement fra Erasmus' side, men han hadde sitt eget opplegg, en «erasmisk reform» som skulle benytte humanistisk lærdom for å få bukt med misbruk. Men han brukte ikke sine krefter på å utvikle metoder for å få satt dette program ut i verden. Da Erasmus senere ble anklaget for å ha «lagt det egget som Luther ruget ut», gav han sine kritikere halvveis rett i det, men sa at han hadde forestilt seg en helt annen fugl.
Øvrig forfatterskap
I tillegg til det forfatterskap som allerede er nevnt, må Erasmus' allsidighet eksemplifiseres. Mange av hans skrifter henvendte seg til de bredere lag og omhandlet emner med bred appell. Hans mer alvorlige forfatterskap begynte tidlig, med Enchiridion Militis Christiani (1503). Her skisserer Erasmus idealene for det normale kristelige livsførsel som han skulle bruke resten av sitt liv til å utdype. Tidens største onde var etter hans mening en formalisme – en ensidig respekt for tradisjoner uten referanse til Kristi sanne lære. I denne gjennomgangen av formalisme anførte Erasmus eksempler fra klosterlivet, helgendyrkelsen, krig, klassebevissthet. Et verk med samme innretning er Institutio Principis Christiani (Basel, 1516), som var skrevet som et råd til den unge kong Karl av Spania, som senere skulle bli den tysk-romerske keiser Karl V. Erasmus' mest kjente arbeid, satiren «Moriae Encomium» (norsk: Dårskapens pris, engelsk: Praise of Folly, nederlandsk: Lof der Zotheid), var tilegnet vennen Thomas More i England og ble skrevet i 1509.
Blant hans øvrige forfatterskap må også nevnes Colloquia, Apophthegmatum opus og Adagia. I 1536 skrev han De puritate ecclesiae christianae der han tok sikte på kirkelig forsoning.
Hans senere liv
I den siste fasen av sitt liv holdt han seg på enda større personlig avstand fra tidens religiøse stridigheter enn tidligere (selv om han ivret for forsoning). Han hengav seg mest til humanistiske studier og en engere krets venner som Bonifacius Amerbach, Beatus Rhenanus og Glareanus.
Imens fikk den zwinglianske reformasjon innpass i Basel, og ble ledsaget av utstrakt ødeleggelse av religiøse bilder og statuer. Erasmus følte seg på ingen måte tilpass med det, og flyttet i 1529 til det katolske Freiburg im Breisgau, ikke langt fra Basel.